open-index/open-wikipedia-markdown huggingface dataset:
Football League Championship

O **Football League Championship** (oficialmente **Sky Bet Championship** por motivos de patrocinio), tamén coñecida no Reino Unido como *Championship*, é a segunda máxima categoría de liga de clubs de fútbol de Inglaterra, tras a Premier League.

O Football League Championship foi fundado na tempada 2004-05, sendo previamente coñecido coma Football League First Division.

## Sistema de competición 
A liga está formada por 24 equipos. Durante a tempada, que se xoga anualmente de agosto a maio do ano seguinte, cada equipo xoga dúas veces contra os outros equipos da liga, unha vez en casa e outra fóra, xogando 46 partidos en total. Gáñanse tres puntos por unha vitoria, un punto por un empate, e cero por unha derrota. Os equipos ordénanse na clasificación por puntos conseguidos, despois por diferenza de goles, despois por número de goles anotados e despois polos partidos xogados entre si nesa tempada. No caso de que dous equipos empaten en todas esas categorías, os equipos son ordenados por orde alfabética, excepto se está en xogo un posto de ascenso, descenso ou playoffs. Nese caso, os dous equipos xogan un partido de desempate, feito que nunca se deu ata o momento.

Ó remate da tempada, os dous primeiros clasificados e o gañador dos playoffs ascenden á Premier League, e os últimos tres equipos descenden á Football League One. Os playoffs do Football League Championship xóganse entre os equipos clasificados entre o 3º e o 6º posto, xogando o 3º contra o 6º  e o 4º contra o 5º, en eliminatorias a dobre partido. Os gañadores de cada semifinal xogan entre eles un só partido para conseguir o ascenso á Premier e o trofeo do Championship.

Os tres equipos ascendidos son substituídos para a seguinte tempada polos tres últimos equipos na Premier League, e os tres descendidos son substituídos polos dous primeiros clasificados da League One e o gañador da final dos playoffs da League One.

## Equipos participantes 2021/22 
## Tempadas anteriores 
### Campións de liga, subcampións e playoffs 
### Equipos descendidos (do Championship á League One) 
### Equipos descendidos (da Premier League ó Championship) 
### Equipos ascendidos (da League One ó Championship) 
### Máximos goleadores 
## Notas 
## Véxase tamén 
### Outros artigos 
* Football League Cup
### Ligazóns externas 
* Sitio web oficial
Microeconomía

A **microeconomía** (do prefixo grego *mikro-*, que significa "pequeno" e economía) é unha rama da economía que estuda o comportamento das familias e as empresas na toma de decisións sobre a asignación de recursos limitados. Normalmente, aplícase aos mercados de bens e servizos que se mercan e se venden. A microeconomía examina como estas decisións e comportamentos afectan á oferta e demanda de bens e servizos, que determinan os prezos, e como os prezos, á súa vez, determinan a cantidade ofrecida e a cantidade demandada de bens e servizos.

Isto contrasta coa macroeconomía, que implica "a suma total da actividade económica, tratando cuestións de crecemento, inflación, e desemprego."

[miniatura|[Mercado de froita en Zanzibar.|centro]]
## Notas
## Véxase tamén
### Outros artigos
*Economía
*Macroeconomía

### Ligazóns externas
*Introdución á microeconomía (véxase o artigo da Wikipedia inglesa) por R. Preston McAfee – Instituto tecnolóxico de California 
*Amosweb.com homepage – dicionario económico en liña 
* X-Lab: A Collaborative Micro-Economics and Social Sciences Research Laboratory 
* Micro Economics – o papel que xoga a microeconomía no apoio ao tecido social da macroeconomía 

* Simulacións microeconómicas  
*http://media.lanecc.edu/users/martinezp/201/MicroHistory.html - unha breve historia da microeconomía
Os Canedos

Como topónimo **Os Canedos** pode referirse a:

;En Galiza
***Os Canedos**, lugar da parroquia de Oza no concello de Carballo;
***Os Canedos**, lugar da parroquia de Triabá no concello de Castro de Rei;
***Os Canedos**, lugar da parroquia de Borrifáns no concello de Oza-Cesuras;
***Os Canedos**, lugar da parroquia de Mesos no concello de Frades;
***Os Canedos**, lugar da parroquia de Vilaño no concello da Laracha.

## Véxase tamén
### Outros artigos
*
A Arrotea, Alcázar de Milmanda, Celanova

** A Arrotea** é un lugar da parroquia de Alcázar de Milmanda no concello ourensán de Celanova na comarca da Terra de Celanova. Tiña 9 habitantes no ano 2011 segundo datos do INE e do IGE, dos cales 5 eran homes e 4 mulleres. 
## Lugares e parroquias 
### Lugares de Alcázar de Milmanda 
### Parroquias de Celanova 
## Notas
Cañete de las Torres

**Cañete de las Torres** é un municipio español da provincia de Córdoba, Andalucía. No ano 2005 tiña 3.210 habitantes. Cunha extensión superficial de case 104&nbsp;km², tiña unha densidade de 30,9 hab/km². As súas coordenadas xeográficas son 37º 52' N, 4º 19' O. Atópase situada a unha altitude de 320 metros e a 49 quilómetros da capital de provincia, Córdoba.

Forma parte da Mancomunidade do Alto Guadalquivir. O pobo é atravesado de norte a sur polo arroio do Cañetejo, afluente do Guadalquivir.

## Véxase tamén 
### Ligazóns externas 
* Cañete de las Torres - Sistema de Información Multiterritorial de Andalucía
Telesforo Lorenzo Gama

**Telesforo Lorenzo Gama**, nado en Lérez (Pontevedra) o 9 de xaneiro de 1921 e finado o 6 de setembro de 2013, foi un futbolista galego máis coñecido como **Foro** que xogaba na demarcación de centrocampista. Era sobriño dos tamén futbolistas Gonzalo, Edelmiro e O'Donell Lorenzo Codesido.

## Traxectoria 
En 1941 comezou a xogar no Pontevedra CF, o seu bo papel como dianteiro levouno a fichar polo Celta de Vigo na Primeira División na tempada 1942/43. Militou no equipo vigués ata o ano 1945 tras un frustado intento polo Real Madrid a causa dunha lesión de xeonllo.

Despois tamén xogou no CD Ourense, Racing de Ferrol e Pontevedra CF, onde se retirou do fútbol en activo.
## Notas 
## Véxase tamén 
### Ligazóns externas 
* Hemeroteca do ABC
Barqueiros, Chaián, Trazo

**Barqueiros** é un lugar da parroquia de Chaián no concello coruñés de Trazo, na comarca de Ordes. Segundo o IGE, en 2011 tiña 8 habitantes (4 homes e 4 mulleres).

## Lugares e parroquias
### Lugares de Chaián
### Parroquias de Trazo
## Notas
## Véxase tamén
### Outros artigos
*O Barqueiro.
*A Barqueira.
Barnsley F.C.

O **Barnsley Football Club** é un equipo de fútbol profesional da cidade de Barnsley, Inglaterra. Co alcume de *the Tykes*, o equipo foi fundado en 1887 baixo o nome de '''Barnsley St. Peter's'''. As cores do equipo son o vermello e o branco, e o seu estadio é Oakwell dende 1888. Actualmente compite no Football League Championship.

## Xogadores 
### Cadro actual 
Cadro actualizado a 17 de febreiro de 2020.

## Notas 
## Véxase tamén 
### Ligazóns externas 
* Sitio web oficial
Alberto Campillo García

**Alberto Campillo García**, nado en Vigo o 13 de marzo de 1988, é un futbolista galego. Xoga de defensa no Arousa

## Traxectoria 
Comezou a xogar no Colexio Hogar, de Vigo, pero pronto entrou nas categorías inferiores do Celta de Vigo baixo as ordes de Javier Maté. Nestes anos foi internacional coa Selección de fútbol de España sub-16 e sub-17.

Na tempada 2004–05 debutou co Celta de Vigo B en Segunda División B, ante o Real Madrid Castilla con só 16 anos.

Co primeiro equipo acabado de descender a Segunda División na pretempada do curso 2007–08 foi convocado polo adestrador, Hristo Stoichkov, para xogar un amigábel o 12 de agosto de 2007, con 19 anos de idade.

Co Celta de Vigo tería outras dúas oportunidades en amigábeis, primeiro ese mesmo 2007 ante o Porriño Industrial e en 2010 ante o Cultural Areas baixo a dirección de Eusebio Sacristán.

Ese mesmo ano 2010 deixou de pertencer ao Celta de Vigo e fichou polo Rápido de Bouzas. Pouco despois fichou polo CD Ourense.

## Véxase tamén 
### Ligazóns externas 
*
Os Vilares, Freixo, Celanova

** Os Vilares** é un lugar da parroquia de Freixo no concello ourensán de Celanova na comarca da Terra de Celanova. Segundo o INE e o IGE en 2011 tiña 40 habitantes (22 homes e 18 mulleres).

## Lugares e parroquias 
### Lugares de Freixo 
### Parroquias de Celanova 
## Notas
Carcabuey

**Carcabuey** é un municipio español da provincia de Córdoba, Andalucía.

## Toponimia 
O topónimo de Carcabuey provén da época romana, pasando ao árabe foneticamente polo nome de Karkabul, que significaba pequeno porto de montaña.

## Véxase tamén 
### Ligazóns externas 
* Ayto Carcabuey - Web Oficial del Ayuntamiento de Carcabuey
* Carcabuey - Sistema de Información Multiterritorial de Andalucía
* Patrimonio cultural de Carcabuey en la Guía Digital del Patrimonio Cultural de Andalucía. Instituto Andaluz del Patrimonio Histórico
Cardeña

**Cardeña** é un municipio español da Provincia de Córdoba, Andalucía. No ano 2005 tiña 1.761 habitantes. A súa extensión superficial é de 513&nbsp;km² e ten unha densidade de 3,4 hab/km². As súas coordenadas xeográficas son 38º 16' N, 4º 19' O. Atópase situada a unha altitude de 821 metros e a 80 quilómetros da capital de provincia, Córdoba.

## Véxase tamén 
### Ligazóns externas 
* Cardeña - Sistema de Información Multiterritorial de Andalucía
* Centro de visitantes Venta Nueva en el término municipal de Cardeña
Seoane, Alcázar de Milmanda, Celanova

** Seoane** é un lugar da parroquia de Alcázar de Milmanda no concello ourensán de Celanova na comarca da Terra de Celanova. Tiña 8 habitantes no ano 2011 segundo datos do INE e do IGE, dos cales 6 eran homes e 2 mulleres.

## Toponimia 
O topónimo deriva do latín , San Xoán.

## Lugares e parroquias 
### Lugares de Alcázar de Milmanda 
### Parroquias de Celanova 
## Notas
Edelmiro Lorenzo

**Edelmiro Lorenzo Codesido**, nado en Pontevedra o 20 de xullo de 1910 e finado o 22 de outubro de 1997, foi un futbolista e adestrador de fútbol galego que xogaba na demarcación de dianteiro centro.

## Traxectoria 
Era irmán dos tamén futbolistas O'Donell, do que era xemelgo, e Gonzalo Lorenzo e tío de Telesforo Lorenzo Gama. Comezou a xogar cos seus irmáns no Eiriña CF e con eles tamén emigrou a Cuba para xogar no Iberia, equipo no que xogaban outros galegos como Cachán, Pepe Torres, Bergés ou Begoña, e cos que gañou o Campionato Nacional de Cuba en 1926, 1928 e 1929. As súas boas actuacións levárono a xogar coa Selección de fútbol de Cuba.

Tras volver a Galiza en 1930 fichou polo RCD Espanyol, equipo que xa se interesara por el uns anos antes. No equipo catalán compartiu equipo durante dúas tempadas co seu irmán O'Donell. Nas seis tempadas que xogou en Barcelona disputou 133 encontros entre Liga e Copa e marcou 58 goles. Gañou o Campionato de Catalunya en 1933 e rematou o campionato ligueiro na terceira posición, a mellor posición histórica do club. Tamén foi internacional coa Selección de fútbol de Cataluña en 1931.

Durante a Guerra Civil xogou de novo no Eiriña, e en outubro de 1938 fichou polo Racing de Ferrol, equipo co que disputou a Copa do Xeneralísimo 1939. No partido de volta das semifinais, marcou contra o Baracaldo Oriamendi o gol da vitoria que lle deu o pase aos ferroláns á primeira e única final de Copa da súa historia. Foi titular na final, celebrada en Montjuïc, e na que o vencedor foi o Sevilla FC, por 6-2.

En 1947, xa vivindo en Pontevedra comprometeuse coa reactivación do deporte na cidade, polo que ante a falta de xogadores fichou polo Pontevedra CF como xogador e adestrador. Nas tres tempadas que xogou no equipo clasificouse en varias ocasións para ascender a Segunda División.

## Palmarés 
**Real Iberia**

* **Campionato Nacional de Cuba (3):** 1926, 1928, 1929.

**RCD Espanyol**

* **Campionato de Cataluña (1):** 1933.

## Notas 
## Véxase tamén 
### Ligazóns externas 
* Artigo en El Mundo Deportivo
* Datos do xogador en BDFutbol .
Doña Mencía

**Doña Mencía** é un municipio español da provincia de Córdoba, Andalucía. No ano 2011 tiña 5.029 habitantes. A súa extensión superficial é de 15&nbsp;km² e tiña unha densidade de 333,4 hab/km². As súas coordenadas xeográficas son 37º 33' N, 4º 21' O. Atópase situada a unha altitude de 590 metros e a 71 quilómetros da capital de provincia, Córdoba.

O nome do municipio procede de Mencía López de Haro, esposa do capitán Alvar Peres de Castro.

## Véxase tamén 
### Ligazóns externas 
* Doña Mencía, Sistema de Información Multiterritorial de Andalucía.
* Onda Mencía Radio Emisora Municipal de Doña Mencía.
* www.pasionmenciana.blogspot.com Datos sobre a Semana Santa da localidade.
Encinas Reales

**Encinas Reales** é unha localidade da provincia de Córdoba, Andalucía, España. No ano 2005 tiña 2.415 habitantes. A súa extensión superficial é de 34&nbsp;km² e tiña unha densidade de 71,0 hab/km². As súas coordenadas xeográficas son 37º 16' N, 4º 29' O. Atópase situada a unha altitude de 445 metros e a 87 quilómetros da capital de provincia, Córdoba.

## Véxase tamén 
### Ligazóns externas 
* Encinas Reales - Sistema de Información Multiterritorial de Andalucía
* Patrimonio cultural de Encinas Reales - Instituto Andaluz do Patrimonio Histórico
Conquista

**Conquista** é un municipio español da provincia de Córdoba, Andalucía.

A súa poboación era de 371 habitantes en 2024, nunha superficie de 38,53 km².

A localidade está situada a 597 metros de altitude sobre o nivel do mar, a unha distancia de 87 km de Córdoba, a capital provincial.

## Toponimia 
O termo "Conquista" deriva do latín *conquissitum*, participio pasivo de *conquirere*, que significa apoderarse polas armas.

## Véxase tamén 
### Bibliografía 
* 
### Ligazóns externas 
* Conquista - Sistema de Información Multiterritorial de Andalucía.
El Carpio

**El Carpio** é un municipio español da provincia de Córdoba, Andalucía. Con 4.555 habitantes no ano 2012, unha extensión superficial de 47&nbsp;km², tiña unha densidade de 96,3 hab/km². Está situado ao leste da provincia, desde os contrafortes de Serra Morena até o Guadalquivir, nunha paisaxe de fértiles terras de oliveiras, veigas e de cultivos herbáceos. Nas ribeiras do río existen uns soutos que resultan de grande interese natural pois serven de refuxio para numerosas aves acuáticas.

Tamén está situado xunto a dúas vías de comunicación importantes: a autovía A-4 (Madrid-Cádiz) e a liña de ferrocarril Madrid-Córdoba. No mesmo municipio de El Carpio, a poucos quilómetros do centro urbano e ao outro lado da autoestrada, encóntranse unha presa e unha central solar.

As súas coordenadas xeográficas son 37º 56' N, 4º 30' O. Atópase situada a unha altitude de 138 metros e a 30 quilómetros da capital de provincia, Córdoba.

## Véxase tamén 
### Ligazóns externas 
* Ayuntamiento de El Carpio
* El Carpio. Sistema de Información Multiterritorial de Andalucía
* Día de la Inmaculada
Steven Gerrard

**Steven George Gerrard**, nado en Merseyside o 30 de maio de 1980, é un exfutbolista e adestrador inglés. Xogaba de centrocampista e desenvolveu case toda a súa carreira como xogador no Liverpool da Premier League e na selección inglesa, sendo capitán de ambos. Dende 2021 adestra o Aston Villa.

## Traxectoria 
Debutou como profesional no Liverpool en 1998 e consolidou o seu posto no primeiro equipo no ano 2000, sucedendo a Sami Hyypiä como capitán en 2003. Conta no seu palmarés con dúas FA Cups, tres Copas da liga, dúas Community Shields, unha Champions League, unha UEFA, e dúas Supercopas de Europa.

Gerrard debutou coa selección no 2000, e dende entón representou a Inglaterra nas eurocopas do 2000 e do 2004, así como nos mundiais de 2006 – onde foi o máximo goleador do equipo con dous goles – 2010, onde capitaneou por primeira vez a Inglaterra, pola ausencia do capitán habitual Rio Ferdinand, que perdeu o torneo por unha lesión. Normárono primeiro capitán da selección trala Eurocopa de 2012, onde Inglaterra recibiu o premio de mellor equipo do torneo.

Gerrard está considerado un dos mellores centrocampistas ingleses da historia " un verdadeiro líder, Gerrard é un corredor incansábel cunha magnífica visión de xogo. O seu pase largo é temido por todo o mundo."

## Goles internacionais 
* *Marcador, cando meteu o gol*

## Notas 
## Véxase tamén 
### Ligazóns externas 
* Liverpool F.C. profile
* BBC Sport profile
* Profile and stats at LFChistory.net
* ESPN profile
Espejo

**Espejo** é un municipio español da provincia de Córdoba, Andalucía. No ano 2005 tiña 3.797 habitantes. A súa extensión superficial é de 57&nbsp;km² e ten unha densidade de 66,6 hab/km².

Atópase a 33 quilómetros da capital de provincia, Córdoba e as súas coordenadas xeográficas son 37º 41' N, 4º 33' O, encontrándose a unha altitude de 423 msnm.

Nesta localidade foi tomada a famosa fotografía da Guerra civil española *Morte dun miliciano*, polo fotoxornalista Robert Capa.

## Véxase tamén 
### Ligazóns externas 
* Páxina do concello 
* Espejo en el Sistema de Información Multiterritorial de Andalucía]
* Patrimonio cultural de Espejo en la Guía Digital del Patrimonio Cultural de Andalucía. IAPH
A Barraca

Como topónimo **A Barraca** pode referirse a:

;En Galiza
***A Barraca**, lugar da parroquia de Celanova, no concello de Celanova;
***A Barraca**, lugar da parroquia de Rianxo, no concello de Rianxo.

## Véxase tamén
### Outros artigos
O Burgo, Celanova, Celanova

** O Burgo** é un lugar da parroquia de Celanova no concello ourensán de Celanova na comarca da Terra de Celanova. Tiña 15 habitantes no ano 2011 segundo datos do INE e do IGE, dos cales 8 eran homes e 7 mulleres. 
## Lugares e parroquias 
### Lugares de Celanova 
### Parroquias de Celanova 
## Notas
A Carreira, Celanova, Celanova

**A Carreira** é un lugar da parroquia de Celanova no concello ourensán de Celanova na comarca da Terra de Celanova. Segundo o Instituto Galego de Estatística, en 2024 tiña 2 habitantes (2 mulleres), o que supón un aumento con respecto a 2011, cando estaba deshabitado. 

## Lugares e parroquias 
### Lugares de Celanova 
### Parroquias de Celanova 
## Notas
Celanova, Celanova, Celanova

** Celanova** é unha vila da parroquia de Celanova no concello ourensán de Celanova na comarca da Terra de Celanova. Segundo o INE e o IGE en 2011 tiña 3507 habitantes (1607 homes e 1900 mulleres).

É capital do concello ao que dá nome.

## Lugares e parroquias 
### Lugares de Celanova 
### Parroquias de Celanova 
## Notas
Espiel

**Espiel** é un municipio español da provincia de Córdoba, Andalucía. No ano 2005 tiña 2.386 habitantes. A súa extensión superficial é de 436&nbsp;km² e tiña unha densidade de 5,5 hab/km². As súas coordenadas xeográficas son 38º 11' N, 5º 01' O. Atópase a unha altitude de 548 metros e a 50 quilómetros da capital de provincia, Córdoba.
## Historia 
A súa estratéxica situación no centro do val do Guadiato influíu sobremaneira no asentamento protohistórico nas terras de Espiel, atopándose unha gran cantidade de xacementos do calcolítico, do megalítico etc. Destacar os asentamentos da Estrella, La Alhondiguilla ou El Vacar, e o achado dun ídolo-placa en serpentina verde con diversos gravados.

Para rematar é importante apuntar o conxunto arqueolóxico do Germo constituído por unha basílica e un baptisterio visigodos, erixidos cara ao 600 d.C.

O castelo musulmán de El Vacar é unha fortaleza da época califal construída en tempos da al-Hakam II e que Fernando III doou a Córdoba no 1237.

Os primeiros indicios de civilización corresponden á época romana. Na localidade estivo asentada a poboación de Siciliana, quedando restos do seu asentamento como moedas ou sepulcros. Trala Reconquista pasou a pertencer ao señorío de Córdoba, e xa no ano 1546 Pedro Sánchez de Sepúlveda gañou unha provisión para que a vila tivese alcalde, alguacil e escribano. Dese modo evitábanse as molestias orixinadas aos seus veciños cando tiñan que ir a Villanueva para os seus negocios e outorgamentos de escrituras. No século XVII foi comprada por Don Juan Jiménez de Góngora, logo marqués de Almodóvar de Trasserra. Os veciños espeleños dan crédito á tradición de que o pobo remóntase nos seus inicios a unhas chozas (feitas por uns cabreiros nos actuais asentamentos da vila), as que despois se converteron en casas que se foron amontoando aos poucos, aínda que non se precisa en que momento. Este territorio estivo na antigüidade moi poboado de aldeas, contándose ademais os asentamentos dalgúns soados mosterios de cuxos edificios coñecense aínda as ruínas, parte das cales pertencen ao termo de Villaviciosa. Pero, sen ningunha dúbida, o achado máis singular dos levados a cabo en Espiel é o da campá do abade Samson, descuberta nun pozo desta localidade. Hoxe gárdase no Museo Arqueolóxico de Córdoba e está considerada como a máis antiga do país.

## Véxase tamén 
### Ligazóns externas 
* Espiel - Sistema de Información Multiterritorial de Andalucía
Castro del Río

**Castro del Río** é unha localidade da provincia de Córdoba, Andalucía. No ano 2005 tiña 8.088 habitantes. A súa extensión superficial é de 218&nbsp;km² e tiña unha densidade de 37,1 hab/km². As súas coordenadas xeográficas son 37º 41' N, 4º 28' O. Atópase situada a unha altitude de 227 metros e a 42 quilómetros da capital de provincia, Córdoba. Castro del Río consta dunha aldea chamada El Llano del Espinar. Por Castro del Río pasa o río Guadajoz, afluente do río Guadalquivir.

## Véxase tamén 
### Ligazóns externas 
* Castro del Río - Sistema de Información Multiterritorial de Andalucía
Hörgr

Un **hörgr** (antigo nórdico, plural *hörgar*) ou **hearg** (inglés antigo) era un tipo de construción relixiosa ou altar. Posiblemente consistía nunha morea de pedras, usadas no paganismo nórdico. Os Hörgar están atestados na *Edda poética*, unha compilación do século XIII a partir de fontes tradicionais; na *Edda prosaica*, escrita no século XIII por Snorri Sturluson, sagas, na poesía de skalds, no poema anglosaxón *Beowulf*, e en varios nomes de lugares, a miúdo conectados cos deuses xermánicos.

## Etimoloxía 
Rudolf Simek di que un *hörgr* pode significar orixinal e exclusivamente "lugar sagrado", mentres que a palabra en inglés antigo *hearg* podería significar "fraga sagrada" e/ou "templo, ídolo".

## Notas
V de Vendetta

***V de Vendetta*** pode referirse a:

****V for Vendetta***, serie de banda deseñada de Alan Moore e David Lloyd (1982-1988);
****V de Vendetta***, filme dirixido por James McTeigue e baseado na obra anterior (2005).
V for Vendetta (banda deseñada)

***V for Vendetta*** é unha serie de dez volumes de banda deseñada escritos por Alan Moore e ilustrado por David Lloyd.

## Argumento 
Nun futuro non moi afastado, Inglaterra é un país totalitario. Tras o toque de queda nocturno, a adolescente Evey Hammond é rescatada en plena rúa por un misterioso enmascarado que se fai chamar V. A partir dese momento, a aparición de V orixinará unha revolución contra o goberno fascista dirixido polo tirano Adam Susan.

## Adaptación cinematográfica 
A banda deseñada *V for Vendetta* foi adaptada cinematograficamente como *V de Vendetta* por James McTeigue nunha obra que viu a luz en 2006. Entre o filme e a serie de banda deseñada hai lixeiras diferenzas, especialmente no que atinxe ás orixes de Evey Hammond (desenvolvidas con maior profundidade no cómic), a relación entre Hammond e a personaxe de Gordon Dietrich, a omisión (no filme) da historia de Rsoemary Almond, ou a supresión cinematográfica de varias referencias explícitas ao anarquismo.
Kenning

***Kenning***, do antigo nórdico, significa *símbolo*, *o feito de nomear*, cuxo plural nesa lingua é ***kenningar***. Relacionado con **kenna** que significa *coñecer*, *nomear cunha kenning*.

A *kenning* é unha figura retórica usada nas producións literarias do século IX a XII dos países que hoxe son Noruega e Islandia. Ten a particularidade de nomear a cousa por unha verba que a caracteriza debido a unha anécdota (se a *kenning* é referente a un deus escandinavo), substituíndo a parte da cousa polo todo, ou ben simplemente facendo a asociación por contigüidade.

No *Háttatal* (*o reconto de estrofas*) de Snorri Sturluson, as *kenningar* divídense en tres graos. O primeiro denomínase *kenning*, o segundo *tvíkent* e o terceiro *rekit*. Unha *kenning* é a parte menor constitutiva dunha *kenning*. Por exemplo, pódeselle chamar á batalla "o fragor dos dardos", ou ó aire, "casa dos paxaros". Estes dous casos son *kenningar* sinxelas. En troques, nun *tvíkent* ou *dobrado*, úsase outra figura retórica adicional para dobrar a *kenning*. Así, "chama do fragor de dardos" non se lle chamará á batalla, senón á *espada*. Cando se continúa con máis asociacións, dise que é proseguido, ou *rekit*.
Anton Yelchin

**Anton Viktorovich Yelchin** (en ), nado en San Petersburgo o 11 de marzo de 1989 e finado nos Ánxeles (California) o 19 de xuño de 2016, foi un actor ruso radicado e nacionalizado nos Estados Unidos.

## Filmografía 
## Notas 
## Véxase tamén 
### Ligazóns externas 
*
El Amigo del Pueblo (Crecente)

***El Amigo del Pueblo*** foi un periódico editado en Crecente en 1919.

## Historia e características 
Subtitulado *Periódico radical*, apareceu o 15 de maio de 1919. Fundado e dirixido por Marcelino Gómez Arias, recolleu o programa electoral para as eleccións e a marcha da loita agraria na comarca da Paradanta. Só se editaron dous números.

## Véxase tamén 
### Bibliografía 
*
Uusimaa Oriental

**Uusimaa Oriental** (en finés *Itä-Uusimaa*, e en sueco *Östra Nyland*) foi unha das 20 rexións nas que se dividía administrativamente Finlandia ata o 1 de xaneiro de 2011, cando a rexión se fusionou coa de Uusimaa. A súa capital e cidade máis poboada era Porvoo.

Uusimaa Oriental limitaba ao norte coa rexión de Päijänne Tavastia, ao leste con Kymenlaakso, ao oeste con Uusimaa, e ao sur co Golfo de Finlandia.

## Concellos 
A rexión de Uusimaa Oriental estaba formada por sete concellos, dos cales dous tiñan o estato de cidade (en negra):

* 15px Askola 
* 15px Lapinjärvi (en sueco *Lappträsk*)
* 15px **Loviisa** (en sueco *Lovisa*) 
* 15px Myrskylä (en sueco *Mörskom*)
* 15px **Porvoo** (en sueco *Borgå*)
* 15px Pukkila
* 15px Sipoo (en sueco *Sibbo*)

## Notas
Alex Solowitz

**Alexzander Joshua Solowitz**, nado no condado dos Ánxeles (California) o 15 de decembro de 1979, é un actor estadounidense de cinema e televisión.

## Traxectoria 
É principalmente coñecido polo seu traballo en series de televisión como *Just Shoot Me!* e *ER*, e filmes como *Alpha Dog*.

## Notas 
## Véxase tamén 
### Ligazóns externas 
*
Alpha Dog

***Alpha Dog*** é un filme estadounidense dirixido por Nick Cassavetes que se estreou no 2006. O filme baséase na historia real do secuestro e asasinato do rapaz de 15 anos Nicholas Markowitz no 2000.

## Sinopse 
Johnny Truelove (Emile Hirsch) é un rapaz moi rico que vive nun exclusivo barrio dos Ánxeles. Na súa luxosa casa organiza grandes festas rodeado de mozas guapas e dos seus amigos. Todo isto é posible grazas ó seu próspero negocio como traficante de drogas. Porén, esta vida de luxo desmorónase, e Johnny atoparase na corda frouxa.

## Personaxes 
* Emile Hirsch como Johnny Truelove
* Justin Timberlake como Frankie "Nuts" Ballenbacher
* Shawn Hatosy como Elvis Schmidt
* Ben Foster como Jake Mazursky
* Anton Yelchin como Zack Mazursky
* Sharon Stone como Olivia Mazursky
* Chris Marquette como Keith Stratten
* Dominique Swain como Susan Hartunian
* Alex Solowitz como Bobby "911" Kaye
* Fernando Vargas como Tiko 'TKO' Martinez
* Olivia Wilde como Angela Holden
* Lukas Haas como Buzz Fecske
* Bruce Willis como Sonny Truelove
* Heather Wahlquist como Wanda Haynes
* Amanda Seyfried como Julie Beckley
* Vincent Kartheiser como Pick Giaimo
* Harry Dean Stanton como Cosmo Gadabeeti
* Holt McCallany como Detective Tom Finnegan
* Charity Shea como Sabrina Pope
* Amber Heard como Alma

## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo
Suíza bohemia

[miniatura|300px|[Pravčická brána na Suíza bohemia.]]
**Suíza bohemia**, (en checo: *České Švýcarsko*; en alemán: *Böhmische Schweiz*), tamén coñecida como **Suíza checa**, é unha rexión do noroeste da República Checa. Atópase na parte checa das Montañas de arenito do Elba, ó norte de Děčín e a ámbalas marxes do río Elba. Esténdese cara ao leste en dirección ós Montes Lusacios e cara ao oeste en dirección ós Montes Metálicos. O seu punto máis elevado é o Děčínský Sněžník e é un espazo natural protexido dende o ano 1972.

A parte da rexión que fica á dereita do Elba converteuse en parque nacional o 1 de xaneiro de 2000, pasando a chamarse Parque Nacional České Švýcarsko e contando cuns 790&nbsp;km² de superficie protexida. O parque nacional é adxacente ó Parque Nacional da Suíza saxoa (*Nationalpark Sächsische Schweiz*) en Alemaña.

## Véxase tamén 
### Ligazóns externas 
* Páxina oficial 
* Fotografías da rexión
* Suíza bohemia
* Fotos da Suíza bohemia
Hempel

**Hempel** é unha empresa dinamarquesa de pinturas mariñas fundada en 1915. Foi a primeira empresa que vedeu a mesma cor cada vez que se mercaban os seus produtos.

## Historia 
A empresa *Hempel’s Marine Paints* foi fundada en 1915 por Jørgen Christian Hempel por entón con 21 anos de idade como distribuidor de pintura en Dinamarca. Daquela as mesturas da pintura facíaas cun vello muíño de café e o produto era distribuído pola costa de Copenhague.
En 1917, traballou co Instituto Tecnolóxico Danés (DTI) para facer o primeiro revestimento antiincrustante do mundo para os cascos dos buques. Ata entón os cascos de madeira eran forrados de chapas de chumbo ou cobre. Hempel é hoxe a empresa líder mundial en pintura antiincrustante mariña.
En 1948 creouse a fundación Hempel para continuar cos obxectivos da empresa e actual propietaria.

Hempel opera en 80 países e ten 21 fábricas, 47 oficinas técnicas e 150 distribuidores. A empresa ten tres centros de investigación con laboratorios en Singapur, Dinamarca e España.

## Hempel en España 
Hempel empezou a vender en España en 1917. En 1929 participou na exposición internacional de Barcelona. Abriu a súa fábrica en España en 1964 na localidade catalá de Polinyà onde traballan 198 persoas. Ten unha capacidade de produción de 16.000 toneladas e unha superficie de 31.000 metros cadrados.

Dende 1980 en Polinyà ten Hempel un laboratorio de I+D.

A empresa ten certificacións:
* UNE-EN ISO 9001: 2008
* UNE-EN ISO 14001
* OHSAS 18001

## Notas 
## Véxase tamén 
### Ligazóns externas 
* Páxina web de Hempel
Nīþ

Na sociedade xermánica, ***nīþ*** (nórdico antigo *níð*; inglés antigo *nīþ*, *nīð*); era un termo que implicaba a perda da honra e a estigmatización do individuo como malvado. En inglés medio existía un termo cognado, *nithe*, que significaba "envexa", "odio", ou "malicia".

Un termo relacionado era *ergi*, que comportaba unha connotación de falta de virilidade.

## Níð, argr, ragr e ergi 
*Ergi* e *argr* ou *ragr* pódense considerar especificamente como palabras malsoantes ou graves insultos para acusar a un individuo de "covarde", e debido á gravidade e severidade do termo, as vellas leis escandinavas esixían unha retribución fronte a tal acusación ou, no seu defecto, o xusto castigo para o acusador se non fose certo.

O código grágás islandés (lei do *ganso gris*) fai referencia a tres palabras equivalentes a *"argr"*: *ragr*, *strodinn*, e *sordinn*, as tres significaban o rol pasivo dun home en actividades sexuais con outros homes. Outro concepto semántico de *argr*, *ragr* e *ergi* era, segundo o *grágás*, *"sincero (achegado) amigo do feiticeiro"*.

Outros exemplos das leis escandinavas: A lei de Gulating refírese a "*non ser suficientemente home*", "*ser un escravo*" ou "*seiðmaðr (feiticeiro)*". As leis de Bergen tamén se refiren ó "*seiðmaðr*", ou "*o desexo de manter relacións sexuais como macho pasivo (*kallar ragann*)*". A lei de *Frostothing* refírese ó "*desexo masculino de manter baixas relacións sexuais*". Polo tanto, aparentemente o termo *ergi* estaba fortemente condicionado, non só no senso de bruxería, falta de virilidade, debilidade e amaneiramento, tamén á luxuria e perversión sexual dende o punto de vista dos pobos nórdicos durante a Idade Media. Os *Ergi* ou efeminados eran considerados como individuos de excesiva luxuria rozando a tolemia máis extrema.

O significado do adxectivo *argr* ou *ragr* (en anglosaxón "*earg*") estaba vencellado a unha natureza ou aparencia efeminada, especialmente en actos obscenos. *Argr* era o peor, o insulto máis derogatorio coñecido das linguas nórdicas. Segundo a lei islandesa, esperábase que o acusado matase ó seu acusador inmediatamente. Se o acusado non respondía con violencia, tiña o dereito a demandar unha compensación cun duelo, o holmgang, esixindo a retirada do insulto ó acusador ou no seu defecto retalo a morte, coa fin de probar que o acusado non era un ser débil e covarde por no responder axeitadamente.

## Notas
Segunda división B española 1993/94

A tempada **1993–94** da **Segunda División B** foi a 17ª edición desta competición, terceiro nivel do fútbol en España. Empezou en agosto de 1993 e finalizou en maio de 1994. Getafe CF, UD Salamanca, CD Ourense e CF Extremadura ascenderon a Segunda División.

## Clasificación
### Grupo 1
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 2
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 3
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 4
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Véxase tamén 
### Ligazóns externas 
* Web oficial da RFEF
Maïwenn

**Maïwenn Le Besco**, nada en Les Lilas (Sena-San Denis)  o 17 de abril de 1976, é unha actriz, directora de cine e guionista francesa.

## Filmografía 
### Actriz 
*''L'Année prochaine... si tout va bien* (1981; como Prune)
**L'Été meurtrier* (1983, como Éliane)
**L'Autre nuit* (1988, como Joan)
**Lacenaire* (1990, como Hermine)
**La Gamine* (1991, como Carole Lambert)
**Léon* (1994, como rapaza loira)
**Le Cinquième Élément* (1997, como La Diva Plavalaguna)
**8, rue Charlot* (2001, como Karine)
**Haute Tension* (2003, como Alex)
**Osmose* (2004, como rapaza nunha festa)
**Les Parisiens* (2004, como Shaa)
**Le Courage d'aimer* (2005, como Shaa)
**Pardonnez-moi* (2006, como Violette)
**Le bal des actrices* (2008)
**Polisse* (2011)

### Guionista 
**Pardonnez-moi* (2006)
**Le bal des actrices* (2008)
**Polisse* (2011)

### Teatro 
**Café de la Gare* (2003)

### Directora 
**I am an actrice* (2004, curtametraxe)
**Pardonnez-moi* (2006)
**Le bal des actrices* (2008)
**Polisse* (2011)

### Produtora 
**Pardonnez-moi'' (2006)

## Véxase tamén 
### Ligazóns externas 
*Páxina oficial
*Ficha na IMDb
Mandawuy Yunupingu

**Mandawuy Djarrtjuntjun Yunupingu**, nado como **Tom Djambayang Bakamana Yunupingu** o 17 de setembro de 1956 en Yirrkala (Terra de Arnhem, Territorio do Norte) e finado o 2 de xuño de 2013, foi un músico, cantante e educador aborixe australiano principalmente coñecido por ser o líder da banda Yothu Yindi.

## Traxectoria 
En 1989 pasou a ser subdirector da Escola Comunitaria de Yirrkala, á que asistiu no seu día, e foi director durante os dous anos seguintes. Axudou a establecer o Grupo de Acción Yolngu e introduciu o sistema "Both Ways", que recoñeceu o ensino tradicional aborixe xunto aos métodos occidentais.

Desde 1986, foi o líder do grupo de rock aborixe Yothu Yindi como cantautor e guitarrista. Yothu Yindi publicou seis álbums: *Homeland Movement* (1989), *Tribal Voice* (1991), *Freedom* (1993), *Birrkuta - Wild Honey* (1996), *One Blood* (1999) e *Garma* (2000). 

Yunupingu foi nomeado Australiano do Ano en 1992 polo Concello do Día Nacional de Australia. En 1993, foi un dos seis indíxenas australianos que presentaron conxuntamente as Boyer Lectures "Voices of the Land" para o Ano Internacional dos Pobos Indíxenas do Mundo (IYWIP). En abril de 1998, recibiu un doutoramento honoris causa pola Universidade de Tecnoloxía de Queensland. Faleceu en 2013, aos 56 anos.

## Notas 
## Véxase tamén 
### Outros artigos 
* Pobo yolŋu
### Ligazóns externas 
* Páxina oficial Yothu Yindi
* The Yolngu
* Garma Festival
* Australianscreen online.
Andy White

**Andrew White** máis coñecido como **Andy White** foi un batería de estudio escocés, dos anos 50 e 60, nado o 27 de xullo de 1930 en Glasgow, (Escocia) e finado o 9 de novembro do 2015 en Caldwell, Nova Jersey (Estados Unidos), coñecido por tocar no primeiro single dos Beatles, *"Love Me Do"* e *"P.S. I Love You"* en lugar de Ringo Starr. Gravou ademais con artistas tales como Billy Fury, Marlene Dietrich, Herman's Hermits e Tom Jones.

## Referencias
Aldea de Arriba, Baamonde, Begonte

**Aldea de Arriba** é un lugar da parroquia de Baamonde no concello lugués de Begonte na comarca da Terra Chá. Segundo o IGE, en 2011 tiña 30 habitantes (15 homes e 15 mulleres).

## Toponimia
O topónimo **A Aldea de Arriba** refírese a un núcleo de poboación pequeno en zona rural, unha aldea, situado por riba respecto doutro lugar.
## Patrimonio
No lugar situábase a torre de Camarasa, declarada Ben de Interese Cultural a pesar da súa desaparición durante as guerras irmandiñas.

## Lugares e parroquias 
### Lugares de Baamonde 
### Parroquias de Begonte 
## Notas
A Chafareta, Baamonde, Begonte

**A Chafareta** é un lugar da parroquia de Baamonde no concello lugués de Begonte na comarca da Terra Chá. Segundo o IGE en 2011 tiña 44 habitantes (20 homes e 24 mulleres).
## Toponimia
O topónimo **A Chafareta** é de orixe descoñecida.

## Lugares e parroquias
### Lugares de Baamonde
### Parroquias de Begonte
## Notas 
## Véxase tamén 
### Outros artigos 
*Lugares de Begonte
Riocovo

Como topónimo **Riocovo** pode referirse a:

;En Galiza
***Riocovo**, lugar da parroquia de Baamonde, no concello de Begonte;
***Riocovo**, lugar da parroquia do Barreiro, no concello de Melide;
***Riocovo**, lugar da parroquia de Marcelle, no concello de Monforte de Lemos;
***Riocovo**, lugar da parroquia de Anca, no concello de Neda.

## Véxase tamén
### Outros artigos
Chesapeake

**Chesapeake** pode referirse a:

*Baía de Chesapeake
*Centro de educación secundaria Chesapeake, Condado de Anne Arundel, Maryland
*Centro de educación secundaria Chesapeake, Baltimore, Maryland
*Chesapeake, Indiana, desaparecido
*Chesapeake, Missouri
*Chesapeake, Ohio
*Chesapeake, Tennessee, unha veciñanza de Nashville
*Chesapeake, Virxinia
*Chesapeake, West Virginia
*Jamestown, Virxinia, tamén coñecido como *Chesapeake*, un asentamento na área da baía de Chesapeake
Batalla de Moscova

**Batalla de Moscova** é o nome dado polos historiadores soviéticos a dous períodos de combates estratexicamente significativos nun sector de 600&nbsp;km da fronte oriental durante a segunda guerra mundial. Tivo lugar entre outubro de 1941 e xaneiro de 1942. Os esforzos defensivos soviéticos frustraron o ataque de Hitler a Moscova, capital da Unión Soviética e a cidade máis grande do país. Moscova foi un dos principais obxectivos militares e políticos para as forzas do Eixo na súa invasión da Unión Soviética.

A ofensiva estratéxica alemá, chamada operación Typhoon, planeouse para levar a cabo dúas ofensivas en pinza, unha dende o norte de Moscova contra a fronte de Kalinin realizada polos 3º e 4º exércitos Panzer, simultaneamente cortando o ferrocarril entre Moscova e Leningrado, e outra dende o sur do óblast de Moscova contra a fronte occidental, iniciada no sur de Tula polo 2º exército Panzer, mentres que o 4º exército avanzou directamente cara Moscova dende o oeste. Un plan operacional alemán realizado por separado, chamado Operación Wotan, foi engadido na fase final da ofensiva.

Inicialmente as forzas soviéticas levaron a cabo unha defensa estratéxica do óblast de Moscova construíndo tres cintos defensivos, e despregando novos exércitos de reserva ademais de traer tropas de Siberia e dos distritos militares de oriente. Posteriormente, cando as ofensivas alemás foron detidas, executouse unha contraofensiva estratéxica soviética e operacións ofensivas a menor escala para forzar aos exércitos xermanos a regresar ás posicións ao redor das cidades de Oryol, Vyazma e Vitebsk, case chegando a rodear a tres exércitos alemáns no proceso.
Begonte, Begonte, Begonte

**Begonte** é un lugar da parroquia de Begonte no concello lugués de Begonte na comarca da Terra Chá. Segundo o IGE, en 2020 tiña 134 habitantes (59 homes e 75 mulleres).

É a capital do concello, ao que dá nome. Sitúase ao pé da estrada N-VI.
## Toponimia 
O topónimo **Begonte** procede (pasando por unha disimilación) dun antropónimo xermánico na locución ()  ou .

## Lugares e parroquias
### Lugares de Begonte
### Parroquias de Begonte
## Notas
Batalla do mar de Xava

A **batalla do mar de Xava** foi unha decisiva batalla naval na campaña do Pacífico durante a segunda guerra mundial, que selou o destino das Indias Orientais Neerlandesas.

Barcos aliados sufriron unha desastrosa derrota a mans da Armada Imperial Xaponesa o 27 de febreiro de 1942, e en accións secundarias os días seguintes. O comandante da forza de ataque do Comando Americano-Británico-Neerlandés-Australiano, o contraalmirante Karel Doorman morreu durante o enfrontamento. Tras a batalla producíronse varios enfrontamentos máis pequenos ao redor de Xava, incluído a menor pero tamén significativa batalla do estreito de Sunda.
Cardeite, Begonte, Begonte

**Cardeite** é un lugar da parroquia de Begonte no concello lugués de Begonte na comarca da Terra Chá. Segundo o IGE en 2011 tiña 23 habitantes (9 homes e 14 mulleres).
## Toponimia
O topónimo **Cardeite** ten orixe no sintagma *Casa de Eita*.

## Lugares e parroquias 
### Lugares de Begonte 
### Parroquias de Begonte 
## Notas
Kymenlaakso

**Kymenlaakso** (en sueco *Kymmenedalen*) é unha das 19 rexións de Finlandia. Está situada ao sur do país, nas provincias históricas de Uusimaa e Carelia. A súa capital e cidade máis poboada é Kouvola, e a segunda cidade é Kotka. O seu nome significa literalmente "val do río Kymi", un dos ríos máis grandes de Finlandia e a súa conca baña o 11 % da área do país.

Kymenlaakso limita ao sur co Golfo de Finlandia, e coas rexións de Carelia do Sur ao leste, Savonia do Sur ao nordeste, Päijänne Tavastia ao noroeste, e a rexión de Uusimaa ao oeste.

## Concellos 
A rexión de Kymenlaakso está formada por sete concellos, dos cales tres teñen status de cidade (en letra grosa):

* 23px **Hamina** (*Fredrikshamn*)
* 23px Iitti
* 23px **Kotka**
* 23px **Kouvola**
* 23px Miehikkälä
* 23px Pyhtää (*Pyttis*)
* 23px Virolahti (*Vederlax*)

### Antigos concellos 
* 23px Anjala
* 23px **Anjalankoski**
* 23px Elimäki (*Elimä*)
* 23px Haapasaari (*Aspö*)
* 23px Jaala
* 23px **Karhula**
* 23px **Kouvola**
* 23px **Kuusankoski**
* 23px Kymi (*Kymmene*)
* 23px Sippola
* Suursaaren kunta (*Hogland*), figura no escudo de armas de municipio rural, entregado á Unión Soviética en 1944 coa provincia Viipuri.
* Tytärsaaren kunta (*Tyterskär*), figura no escudo de armas de municipio rural, entregado á Unión Soviética en 1944 coa provincia Viipuri.
* 23px Valkealan kunta
* 23px Vehkalahden kunta (*Veckelax*)

## Galería de imaxes 

Ficheiro:Kotkansaari1.jpg|Vista xeral do centro de Kotka.
Ficheiro:Kymijoki 1.jpg|Río Kymi.
Ficheiro:Haminan raatihuone.jpg|Casa do Concello de Hamina.
Ficheiro:Inkeroisten Tehtaankirkko.jpg|Igraxa de Inkeroinen en Kouvola.
Ficheiro:Haukkavuoren näkötorni 1.jpg|Torre Haukkavuori, Kotka.
Ficheiro:Anjalan kirkko 1.jpg|Igrexa de Anjala, Kouvola.
Ficheiro:SunilaPaperMill Kotka.jpg|Fábrica Sunila; Kymenlaakso ten unha longa tradición en fábricas de celulosa.
Ficheiro:Anjalankartano.jpg|Anjala Manor, Kouvola.
Ficheiro:Ruotsinsalmenkatu, Kotka.jpg|Arquitectura en Kotka.
Ficheiro:Kuusankoski church.jpg|Igrexa de Kuusankoski en Kouvola.
Ficheiro:Kaunissaaren kylä.jpg|Kaunissaari, unha illa en Pyhtää.
Ficheiro:Repoveden Kansallispuisto Kesayonauringossa.jpg|Parque Nacional de Repovesi, Kouvola.
Ficheiro:Kymin kirkko.jpg|Igrexa de Kymi en Kotka.
Ficheiro:Verla groundwood and board mill museum.jpg|A villa de Verla en Kouvola.
Ficheiro:Hamina Ortho6 s.JPG|Igrexa ortodoxa en Hamina.

## Véxase tamén 
### Ligazóns externas 
* Páxina Web Oficial
Vilar de Cenlle, Begonte, Begonte

**Vilar de Cenlle** é un lugar da parroquia de Begonte no concello lugués de Begonte na comarca da Terra Chá.
## Toponimia
O topónimo **Vilar de Cenlle** consta de dous elementos: **Vilar** adoita referirse a un conxunto de casas, ou ben a un conxunto de terras ou mesmo a un campo en barbeito, mentres que **Cenlle** procede do antropónimo  a través da forma en xenitivo.

## Lugares e parroquias 
### Lugares de Begonte 
### Parroquias de Begonte 
## Notas
Batalla de Midway

A **batalla de Midway** foi a batalla naval máis importante da campaña do Pacífico da segunda guerra mundial. Entre o 4 e o 7 de xuño de 1942, só seis meses despois do ataque xaponés a Pearl Harbor, e un mes despois da batalla do mar do Coral, a Armada dos Estados Unidos derrotou decisivamente á Armada Imperial Xaponesa nun ataque contra o atol de Midway, inflixindo danos irreparables á frota xaponesa. O historiador militar John Keegan chamouna "o golpe máis espectacular e decisivo da historia da guerra naval".

A operación xaponesa, ao igual que o anterior ataque a Pearl Harbor, buscaba eliminar os Estados Unidos como unha potencia estratéxica no Pacífico, dándolle así vía libre ao Xapón para crear a súa Esfera de Coprosperidad da Gran Asia Oriental. Os xaponeses agardaban que outra desmoralizante derrota forzase aos Estados Unidos a capitular na Guerra do Pacífico e asegurar así o dominio xaponés no océano.

O plan xaponés era atraer aos portaavións estadounidenses a unha trampa. A súa intención tamén era a de ocupar Midway como parte dun plan maior de estender o seu perímetro defensivo en resposta á incursión Doolittle. Esta operación tamén foi considerada preparatoria para posteriores ataques contra Fiji e Samoa.

O plan viuse entorpecido por erros xaponeses ao supoñer a reacción estadounidense e pola pobre disposición inicial. Hai que destacar tamén que os criptoanalistas estadounidense foron capaces de determinar a data e o lugar do ataque, permitindo á mariña estadounidense estar en garda e preparar unha emboscada. Catro portaavións (*Akagi*, *Kaga*, *Soryu* e *Hiryu*) e un cruceiro pesado xaponés foron afundidos pola actuación dun portaavións e un destrutor estadounidenses. Despois de Midway, e do desgaste esgotador da campaña nas illas Salomón, os programas de construción naval e adestramento de pilotos non puideron manter o ritmo suficiente para substituír as perdas, mentres que os Estados Unidos aumentaron a súa produción de barcos e aceleraron o adestramento de pilotos.
centro|miniatura|Expansión naval xaponesa en abril de 1942.

## Notas
Batalla do golfo de Leyte

A **batalla do golfo de Leyte**, formalmente coñecida como "segunda batalla do mar de Filipinas", foi unha batalla xeralmente considerada como a batalla naval máis longa da segunda guerra mundial e, segundo algúns criterios, posiblemente a batalla naval máis longa da historia.

Tivo lugar en augas preto das illas filipinas de Leyte e Samar dende o 23 ao 26 de outubro de 1944, entre forzas combinadas de Australia e Estados Unidos e a Armada Imperial Xaponesa. O 20 de outubro, tropas estadounidenses invadiron a illa de Leyte como parte dunha estratexia dirixida a illar Xapón dos países que ocupara no sueste asiático, e en particular para privar ás súas forzas e industria da vital subministración de combustible. A Armada Imperial mobilizou case todos os grandes barcos que lle quedaban nun intento de facer que a invasión fracasase, pero foi rexeitada polas 3ª e 7ª frotas estadounidenses. A Armada xaponesa non puido acadar o seu obxectivo, sufrindo importantes perdas, e nunca máis puido presentar batalla cunha frota dese tamaño. A meirande parte dos barcos pesados suervivintes, privados de combustible, permaneceron nas súas bases durante o resto da guerra.

A batalla do golfo de Leyte consistiu en catro enfrontamentos separados entre os adversarios: a batalla do mar de Sibuyan, a batalla do estreito de Surigao, a batalla do cabo Engaño e a batalla de Samar, ademais doutras accións.

A batalla tamén destacou por ser a primeira na cal os portaavións xaponeses organizaron ataques kamikaze. Tamén é digno de mención o feito de que o Xapón nesta batalla tiña menos avións que barcos tiñan os Aliados, unha clara demostración da potencia dos dous bandos nese momento da guerra.